**Paskaidrojuma raksts**

Ventspils valstspilsētas pašvaldības domes 2024. gada \_\_.\_\_\_\_\_\_\_\_ saistošajiem noteikumiem Nr. \_\_ "Par Ventspils valstspilsētas pašvaldības palīdzību dzīvokļa jautājumu risināšanā”

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Paskaidrojuma raksta sadaļa | Norādāmā informācija | | 1. Mērķis un nepieciešamības pamatojums | Saistošo noteikumu mērķis ir noteikt kārtību, kā personas, kuras ir tiesīgas saņemt Ventspils valstspilsētas pašvaldības (turpmāk - pašvaldība) palīdzību dzīvokļa jautājumu risināšanā (turpmāk - palīdzība), reģistrējamas pašvaldības palīdzības reģistrā un izslēdzamas no tā. Tāpat šo saistošo noteikumu mērķis ir noteikt palīdzības sniegšanas kārtību, nosacījumus un termiņu, uz kādu slēdzams dzīvojamās telpas īres līgums, kā arī pašvaldības institūciju, kas reģistrē personas palīdzības reģistrā un sniedz likuma “Par palīdzību dzīvokļa jautājumu risināšanā” 3.panta 1., 3. un 4. punktā noteiktos palīdzības veidus.  Šobrīd spēkā esošie Ventspils pilsētas domes 2009.gada 10.novembra saistošie noteikumi Nr.11 “Par kārtību, kādā Ventspils pilsētā tiek sniegta pašvaldības palīdzība dzīvokļa jautājumu risināšanā un reģistrējamas personas, kurām izīrējamas pašvaldībai piederošās vai nomātās dzīvojamās telpas” tiek aizstāti ar jauniem saistošajiem noteikumiem, ņemot vērā Dzīvojamo telpu īres likumu, kas stājās spēkā 2021.gada 1.maijā un grozījumus likumā “Par palīdzību dzīvokļa jautājumu risināšanā”. Vienlaikus par spēku zaudējušiem tiek atzīti Ventspils pilsētas domes 2008. gada 17.marta saistošie noteikumi Nr.8 “Par sociālo dzīvokļu izīrēšanu Ventspils pilsētā”. Uz saistošo noteikumu apstiprināšanas dienu palīdzības reģistrā nav reģistrēta neviena persona sociālā dzīvokļa saņemšanai. Ņemot vērā, ka gan pašvaldības sociālā dzīvokļa piešķiršanas, gan mājokļa pabalsta, ko nosaka Sociālo pakalpojumu un sociālās palīdzības likums, mērķis ir sniegt atbalstu ar mājokļa lietošanu saistīto izdevumu segšanai, turpmāk kā palīdzības veids netiek paredzēta sociālā dzīvokļa izīrēšana.  Saistošie noteikumi nepieciešami, lai risinātu mājokļa pieejamību pašvaldībā - iedzīvotājiem ar zemiem ienākumiem nodrošinot iespēju pretendēt uz pašvaldības palīdzību. Saskaņā ar likuma “Par palīdzību dzīvokļa jautājumu risināšanā” 15.pantu saistošajos noteikumos ir noteiktas arī citas personu kategorijas, kurām ir tiesības pretendēt uz palīdzības saņemšanu vispārējā kārtībā.  Ņemot vērā nepieciešamās izmaiņas un saskaņā ar Ministru kabineta 2009.gada 3.februāra noteikumu Nr.108 “Normatīvo aktu projektu sagatavošanas noteikumi” 140.punktā noteikto ir izstrādāti jauni saistošie noteikumi. | | 2. Fiskālā ietekmi uz pašvaldības budžetu | Lai īstenotu saistošos noteikumus, pašvaldības budžetā papildu līdzekļi nav nepieciešami. | | 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi veicinās mājokļu pieejamību. Radīs pozitīvu ietekmi uz nabadzības un sociālās atstumtības riskam vairāk pakļauto iedzīvotāju grupām (pensionāri, personas ar invaliditāti, ģimenes ar bērniem).  Saistošajiem noteikumiem nav ietekmes uz vidi.  Saistošajiem noteikumiem nav tiešas ietekmes uz iedzīvotāju veselību, uzņēmējdarbības vidi un konkurenci. | | 4.Ietekme uz administratīvajām procedūrām un to izmaksām | Nav paredzamas papildu administratīvo procedūru izmaksas. | | 5.Ietekme uz pašvaldības funkcijām un cilvēkresursiem | Saistošie noteikumi izstrādāti pamatojoties uz Pašvaldību likuma 4.panta pirmās daļas 10.punktā noteikto pašvaldības autonomo funkciju - sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.  Saskaņā ar likuma “Par palīdzību dzīvokļa jautājumu risināšanā” 2.pantu, saistošie noteikumi paredz, ka lēmumu par personas atzīšanu par tiesīgu saņemt palīdzību un tās iekļaušanu palīdzības reģistrā, lēmumu par atteikumu atzīt personu par tiesīgu saņemt palīdzību, lēmumu par dzīvojamās telpas izīrēšanu, lēmumu par izslēgšanu no palīdzības reģistra pieņem pašvaldības iestādes “Ventspils domes administrācija” Dzīvokļu nodaļas (turpmāk – Dzīvokļu nodaļa) vadītājs. Iepriekš minētos lēmumus pieņēma pašvaldības dome.  Tādējādi tiks mazināts administratīvais slogs, pašvaldības darbiniekiem sagatavojot domes lēmuma projektu. Vienlaikus netiek radīts papildu slogs vai jauni uzdevumi Dzīvokļu nodaļas darbiniekiem, līdz ar ko nav nepieciešami papildu cilvēkresursi. | | 6.Informācija par izpildes nodrošināšanu | Atbildīgā institūcija par saistošo noteikumu izpildi ir Dzīvokļu nodaļa.  Izpildes nodrošināšanai nav nepieciešami papildu resursi. | | 7.Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai | | 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajā daļā noteiktajam, laika posmā no š.g. \_\_\_.\_\_\_\_\_\_\_\_\_\_ līdz \_\_\_\_.\_\_\_\_\_\_\_\_\_\_\_\_ sabiedrības viedokļa noskaidrošanai saistošo noteikumu projekts un paskaidrojuma raksts tika publicēts pašvaldības tīmekļvietne [www.ventspils.lv.](http://www.ventspils.lv.) Noteiktā termiņa ietvaros priekšlikumi par saistošo noteikumu projekta redakciju \_\_\_\_\_ saņemti.  Saistošo noteikumu projekts izskatīts pašvaldības Likumības komisijā 2024. gada \_\_. \_\_\_\_\_\_\_\_\_\_ un pašvaldības Sociālo jautājumu komitejā 2024. gada \_\_. \_\_\_\_\_\_\_\_\_\_. | |
|  |
|  |

Ventspils valstspilsētas pašvaldības domes priekšsēdētājs J. Vītoliņš